# Paigaldamine

Järgnevalt selgitame põhjalikult &kst; hankimist, kompileerimist ja paigaldamist, tuues ära ka kõik lisaks ära kuluvad teegid või paketid. Kui kasutad paketihaldussüsteemi, võid &kst; paigaldamiseks muidugi hoopis seda tarvitada.

## &kst; hankimine

&kst; on osa &kde; moodulist kdeextragear-2. Uusima versiooni võib ka eraldi tõmmata &kst; koduleheküljelt. Kui soovid tõmmata &kst; CVS-ist, on see saadaval &kde; anonüümse CVS kaudu või &kde; WebCVS hoidlas.

## &kst; paigaldamine lähtetekstist

Järgnevalt selgitame, kuidas kompileerida ja paigaldada &kst; lähtetekstist.

### Nõuded

&kst; v1.1.0 jaoks on vajalikud &kde; 3.1 ja &Qt; 3.1. Peaaegu kõik vähegi olulisemad &Linux; distributsioonid sisaldavad &kde; ja &Qt; pakette. Kuna &Qt; on nõutav &kde;-le, siis piisab ka lihtsalt &kde; olemasolust. Soovitatav on tutvuda oma distributsiooni &kde; paigaldamise juhistega. Pane tähele, et kogu &kde; töökeskkond pole sugugi vajalik — enamasti piisab pakettidest `kdebase-*` ja `kdelibs-*`. Lisaks sellele on ohtrasti vastavat infot saada &kde; veebileheküljel.

### Lisateegid ja -paketid

Alltoodud teegid ja paketid on vajalikud &kst; kõigi pluginate ja andmeallikate võimaluste ärakasutamiseks. Paigaldamisjuhistes on eeldatud, et sa tegutsed süsteemis administraatorina ('root').

Väga võimalik, et kõik või vähemalt mõned neist teekidest ja pakettidest on sinu süsteemi juba paigaldatud. Sellisel juhul ei ole vaja midagi täiendavat ette võtta. Samuti võiksid kontrollida, ega sinu süsteemi distribuutor ei paku juba vastavaid eelkompileeritud binaarpakette, sest nende paigaldamine on kahtlemata kindlam kui seda ise lähtetekstist ette võtta.

#### &GNU; teadusteek (GSL)

&GNU; teadusteek pakub &kst; sisseehitatud pluginatele arvukaid matemaatiliste tehete võimalusi. Ühtlasi saab GSL-i paigaldades kasutada arvukaid pluginaid, näiteks interpoleerimis. ja korrelatsioonipluginad. Teegi leiab aadressilt ftp://ftp.gnu.org/gnu/gsl/. Lisaks sellele võib GSL-i leida kataloogis `/gnu/gsl` peeglites, mille loend on ära toodud aadressil http://www.gnu.org/prep/ftp.html.

Tõmba alla `gsl-`versioon`.tar.gz`, kus `versioon` on kataloogis olev suurima numbriga versioon.

Seejärel paki fail lahti:

    tar -zxvf gsl-versioon.tar.gz,

kus `versioon` asemel on tõmmatud faili versiooni number.

Loe tekkinud kataloogis faili `INSTALL`, mis sisaldab üksikasjalikku paigaldusjuhist. Enamikus süsteemides peaks asi käima nii:

    cd gsl-versioon
    ./configure
    make
    make install

#### CFITSIO

CFITSIO teek toetab andmevormingu FITS (Flexible Image Transport System, paindlik pilditranspordi süsteem) lugemist ja kirjutamist. Teegi leiab aadressilt ftp://heasarc.gsfc.nasa.gov/software/fitsio/c/. Selle paigaldamisel on mõtet ainult juhul, kui sul tõesti on vaja lugeda või kirjutada FITS-i vormingus faile.

Tõmba alla `cfitsio`versioon`.tar.gz`, kus `versioon` on kataloogis olev suurima numbriga versioon.

Seejärel paki fail lahti:

    tar -zxvf cfitsioversioon.tar.gz

, kus `versioon` asemel on tõmmatud faili versiooni number.

Loe tekkinud kataloogis faili `README`, mis sisaldab üksikasjalikku paigaldusjuhist. Enamikus süsteemides peaks asi käima nii:

    cd cfitsio
    ./configure --prefix=/usr
    make
    make install

Siin võib olla vajalik võtmega `--prefix` antud kataloogi muutmine, kuid enamasti peaks selleks sobima `/usr`.

### Kompileerimine ja paigaldamine

Kui kõik eeltingimused on täidetud, võid kompileerida ja paigaldada &kst; enda. Me eeldame, et oled juba &kst; lähtepaketi endale tõmmanud. Kui mitte, vaata osa &kst; hankimine.

Lihtsaim viis &kst; paigaldamiseks on selline:

    tar -zxvf kst-versioon.tar.gz
    cd kst-versioon
    ./configure --prefix=`kde-config --prefix`
    make
    make install

, kus `versioon` on sinu &kst; versiooni number.

Pane tähele, et `kde-config --prefix` on ühekordsetes jutumärkides, mis tähendab, et me soovime seal saada väärtust, mille tagastab utiliit `kde-config` (enamasti on selleks väärtuseks `/usr`). Õige otsingutee saamine on väga oluline, sest muidu ei ole &kst; korrektne paigaldamine võimalik. Sa võid seda täiendavalt üle kontrollida:

    kde-config --prefix

Kontrolli, et asukohta ikka näidatakse.

Tasuks tutvuda ka skripti `configure` väljastatavate teadetega — kui see annab teada puuduvatest teekidest (näiteks GSL), mis tegelikult ei tohiks puududa, saad tagasi minna ja üle vaadata, et teegid ja päisefailid on ikka korrektselt ja õigesse asukohta paigaldatud.